વિધાનસભા-2017ના પરિણામોએ કાેંગ્રેસમાં પ્રાણ સંચાર કર્યો છે. આગામી વિધાનસભાનું બજેટ સત્ર તા.19 ફેબ્રુઆરીથી શરૂ થઈ રહ્યું છે. 28 માર્ચ સુધી ચાલનાર આ બજેટ સત્ર દરમિયાન વર્તમાન ભારતીય જનતા પાર્ટીની સરકારને ઘેરવા માટે કાેંગ્રેસ પોતાના ધારાસભ્યોને વિશેષ તાલિમ વર્ગ યોજી રહ્યું છે. તા.8, 9 અને 10 ફેબ્રુઆરી યોજાનાર આ તાલિમ વર્ગમાં પ્રજાના પ્રશ્નોને લઈને ગૃહની અંદર અને ગૃહની બહાર મોરચો ખુલશે. પરિણામે આ વખતનું વિધાનસભાનું બજેટ સત્ર અત્યંત તોફાની પુરવાર થાય તેવા સ્પષ્ટ સંકેતો મળી રહ્યા છે.